
Text rozhodnutia
Súd: Krajský súd Bratislava Spisová značka: 4Sa/61/2020 Identifikačné číslo súdneho spisu: 1020201018 Dátum vydania rozhodnutia: 20. 07. 2020 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2020:1020201018.1 Uznesenie Krajský súd v Bratislave v právnej veci žalobcu: Y.. C. V., M. F. T. Q. XX, C., zastúpeného: Fridrich Paľko, s.r.o so sídlom Grösslingova 4, Bratislava, proti žalovanému: Ministerstvo vnútra Slovenskej republiky so sídlom Pribinova 2, Bratislava v konaní o správnej žalobe žalobcu v sociálnych veciach zo dňa 13.7.2020 voči rozhodnutiu žalovaného č.: SPOU-PO-PK-53/2020 zo dňa 6.5.2020, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Žiline. o d ô v o d n e n i e : 1. Dňa 14.7.2020 bola Krajskému súdu v Bratislave ako správnemu súdu (ďalej len „súd“) doručená správna žaloba žalobcu v sociálnych veciach (ďalej len „žaloba“) voči rozhodnutiu žalovaného č.: SPOU-PO-PK-53/2020 zo dňa 6.5.2020 (ďalej len „napadnuté rozhodnutie“), ktorým bolo potvrdené rozhodnutie Odboru sociálneho zabezpečenia sekcie personálnych a sociálnych činností a osobného úradu Ministerstva vnútra Slovenskej republiky č.: SPOU-OSZ-52378-1/2020-VZ z 27.1.2020 (ďalej len „prvostupňové rozhodnutie“), ktorým bol žalobcovi priznaný výsluhový príspevok v sume 287,33 eur mesačne. Žalobca sa žalobou domáha zrušenia napadnutého, ako aj prvostupňového správneho rozhodnutia a vrátenia veci prvostupňovému správnemu orgánu na ďalšie konanie. Z obsahu žaloby, ako aj z pripojenej kópie napadnutého rozhodnutia je zrejmé, že žalobca má trvalé bydlisko na adrese: T. Q. XX, C.. Podľa § 6 ods. 2 písm. c) zákona č. 162/2015 Z.z. Správny súdny poriadok (ďalej len „SSP“): Správne súdy rozhodujú v konaniach o správnych žalobách v sociálnych veciach. Podľa § 1 ods. 1 písm. c) zák. č. 3285/2002 Z.z. o sociálnom zabezpečení policajtov a vojakov a o zmene a doplnení niektorých zákonov: Tento zákon upravuje sociálne zabezpečenie policajtov a profesionálnych vojakov, ktoré tvorí výsluhové zabezpečenie. Podľa ust. § 9 ods. 1 SSP: Konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. Podľa ust. § 10 SSP: Na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. Podľa ust. § 13 ods. 3 SSP: V konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. Podľa § 199 ods. 1 písm. h) SSP: Sociálnymi vecami sa na účely tohto zákona rozumie rozhodovanie príslušného útvaru sociálneho zabezpečenia. Podľa § 3 ods. 6 písm. g) zák. č. 371/2004 Z.z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov (v znení zákonov č. 428/2004 Z.z. a č. 757/2004 Z.z.): Sídlom Krajského súdu v Žiline je mesto Žilina; jeho obvod tvoria obvody týchto súdov: Okresného súdu Ružomberok. Podľa ust. § 18 ods. 2 SSP: Ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 2. Po doručení predmetnej žaloby súd skúmal svoju miestnu príslušnosť na konanie v predmetnej veci - žaloby v sociálnych veciach. Žalobca má trvalé bydlisko na adrese: T. Q. XX, C.. Mesto Ružomberok sa nachádza v služobnom obvode Okresného súdu Ružomberok, ktorý je v obvode Krajského súdu v Žiline. S poukazom na vyššie citované zákonné ustanovenia súd dospel k presvedčeniu, že na konanie o tejto žalobe je miestne príslušný Krajský súd v Žiline. Preto súd rozhodol tak, ako to je uvedené vo výrokovej časti tohto uznesenia. 3. Po právoplatnosti tohto uznesenia bude spis zaslaný miestne príslušnému Krajskému súdu v Žiline na ďalšie konanie. Poučenie: Proti tomuto uzneseniu kasačná sťažnosť nie je prípustná. Toto uznesenie sa s poukazom na § 43 ods. 1 zák. č. 160/2015 Z.z. Civilný sporový poriadok a § 25 SSP doručuje iba žalobcovi.

